CELEX: 62021TN0763
Language: hr
Date: 2021-12-07 00:00:00
Title: Predmet T-763/21: Tužba podnesena 7. prosinca 2021. – SE/Komisija

14.2.2022   
            
            
               HR
            
            
               Službeni list Europske unije
            
            
               C 73/50
            
         
      Tužba podnesena 7. prosinca 2021. – SE/Komisija
      (Predmet T-763/21)
      (2022/C 73/63)
      Jezik postupka: engleski
      
         Stranke
      
      
         Tužitelj: SE (zastupnici: L. Levi i A. Blot, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku od 23. travnja 2021. o odbijanju tužiteljeve kandidature za Junior Professional Pilot program (u daljnjem tekstu: JPP program);
               
            
                  —
               
               
                  po potrebi, poništi odluku od 27. kolovoza o 2021. o odbijanju tužiteljeve žalbe od 27. travnja 2021;
               
            
                  —
               
               
                  naloži naknadu pretrpljene imovinske štete koja je posljedica gubitka mogućnosti da njegov ugovor bude preoblikovan u ugovor člana privremenog osoblja AD 5 počevši od 1. listopada 2021., kako je procijenjena u tužbi;
               
            
                  —
               
               
                  naloži naknadu pretrpljene imovinske štete koja je posljedica gubitka mogućnosti da postane stalni dužnosnik na temelju sudjelovanja u internim natječajima ograničenima na članove privremenog osoblja AD razine, kako je procijenjena u tužbi;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na diskriminaciji na osnovi dobi, protivno članku 21. stavku 1. Povelje Europske unije o temeljnim pravima, članku 1.d. Pravilnika o osoblju i članku 10. stavku 1. Uvjeta zaposlenja ostalih službenika.
               
            
                  2.
               
               
                  Drugi tužbeni razlog, koji se temelji na zlouporabi ovlasti i/ili nenadležnost.
               
            
                  3.
               
               
                  Treći tužbeni razlog, koji se temelji na tome da je poziv za iskazivanje interesa nezakonit.